लंदन में दिए बयान के खिलाफ पुणे में मानहानि का केस दर्ज कराया
Satyaki Savarkar Files Defamation Case Against Rahul Gandhi Over Savarkar Comment सत्यकी सावरकर ने पुणे में आपराधिक मानहानि का केस दर्ज कराया है। सावरकर के पोते सात्यकि सावरकर ने ANI से बातचीत में कहा कि बस अब बहुत हो गया।
कांग्रेस नेता राहुल गांधी पर बुधवार को विनायक दामोदर सावरकर के पोते सात्यिकी सावरकर ने पुणे में आपराधिक मानहानि का केस दर्ज कराया है। सावरकर के पोते सात्यिकी सावरकर ने ANI से बातचीत में कहा कि बस अब बहुत हो गया।
राहुल गांधी पिछले महीने लंदन गए थे। वहां उन्होंने एक कार्यक्रम में कहा था कि वीर सावरकर ने अपनी एक किताब में लिखा है कि उन्होंने अपने 5-6 दोस्तों के साथ एक मुसलमान को पीटा और उस झगड़े का लुत्फ उठाया। यह सावरकर का अपमान है।
सात्यिकी बोले- राहुल गांधी का बयान झूठा और दुर्भावनापूर्ण
सात्यिकी ने कहा कि राहुल गांधी ने लंदन में भारतीय प्रवासी के साथ बातचीत के दौरान सावरकर का विषय उठाया था। राहुल गांधी ने इस घटना के बारे में बोलते हुए पूछा था कि क्या यह कायराना हरकत नहीं है। सबसे पहले बता दूं कि गांधी की सुनाई हुई यह घटना काल्पनिक है। वैज्ञानिक प्रवृत्ति के व्यक्ति सावरकर के जीवन में ऐसी कोई घटना नहीं घटी थी।
वह लोकतंत्र में विश्वास करते थे। उन्होंने मुसलमानों को वैज्ञानिक दृष्टिकोण अपनाने की सलाह दी थी। वी डी सावरकर के बारे में राहुल गांधी का बयान झूठा और दुर्भावनापूर्ण है। उन्होंने यह अपमान करने के उद्देश्य से किया था।
सावरकर को बदनाम करने की कोशिश, चुप नहीं बैठेंगे
सावरकर को बदनाम करने के इस प्रयास के बाद हमने फैसला किया है कि हम चुप नहीं बैठेंगे। वी डी सावरकर ने किसी किताब में ऐसी बातें नहीं लिखी हैं, तो इस बात को कोर्ट में आने दीजिए कि राहुल गांधी ने किस किताब में इस घटना को पढ़ा। उन्होंने दावा किया कि हमारे पास ये बयान देने वाले राहुल गांधी का एक वीडियो है और इसे कोर्ट में पेश किया जाएगा।
सात्यिकी सावरकर ने कहा कि उनके वकीलों ने भारतीय दंड संहिता की धारा 499 और 500 के तहत शिकायत के साथ कोर्ट का रुख किया है। संबंधित कोर्ट अधिकारी उपस्थित नहीं थे, इसलिए उन्होंने हमें शनिवार को फिर से आने को कहा।
राहुल के सावरकर पर दिए गए बयान से जुड़ी ये खबर भी पढ़ें...
राहुल ने कहा था- सावरकर नहीं गांधी हूं, माफी नहीं मांगूंगा, मोदी और अडाणी पर सवाल पूछता रहूंगा
'सभी चोरों का सरनेम मोदी क्यों होता है...', राहुल के इस बयान से जुड़े मानहानि केस में सूरत की कोर्ट ने गुरुवार दोपहर 12.30 बजे राहुल को 2 साल की सजा सुनाई थी। लेकिन 27 मिनट बाद जमानत दे दी। सजा के 26 घंटे बाद शुक्रवार को उनकी सदस्यता खत्म कर दी गई। 23 घंटे बाद शनिवार को राहुल, प्रियंका के साथ कांग्रेस ऑफिस पहुंचे और 28 मिनट मीडिया से बातचीत की। पूरी खबर पढ़िए...
सावरकर के पोते ने कहा- राहुल माफी मांगें, वरना FIR, खड़गे की मीटिंग में उद्धव नहीं गए
सावरकर के पोते रंजीत सावरकर ने कहा था कि राहुल गांधी उनके दादाजी पर दिए बयान पर माफी मांगें। रंजीत ने कहा था कि अगर राहुल ऐसा नहीं करते हैं तो वे उनके खिलाफ FIR करेंगे। इधर, उद्धव ठाकरे की नाराजगी के बाद विपक्षी दलों ने यह तय किया है कि वे सावरकर जैसे संवेदशील मुद्दों पर बयान नहीं देंगे। पूरी खबर पढ़िए...
कांग्रेस बोली- सावरकर समझा क्या, नाम राहुल गांधी है, रेप पीड़ितों पर दिए बयान पर कांग्रेस नेता ने पुलिस को 4 पेज में जवाब दिया
रेप पीड़ितों पर दिए बयान पर राहुल गांधी ने दिल्ली पुलिस की नोटिस पर मेल के जरिए 10 पॉइंट में 4 पेज का जवाब दिया था। राहुल ने कहा था कि क्या यह मेरी ओर से अडाणी पर दिए गए बयान की वजह से हो रहा है। मैंने बयान 45 दिन पहले दिया था, जिस पर अब अचानक नोटिस देने की क्या जरूरत पड़ गई? देश में अभी भी महिलाओं के साथ यौन उत्पीड़न हो रहा है।
राहुल ने इस नोटिस पर विस्तृत जवाब दाखिल करने के लिए 8-10 दिन का समय मांगा था। वहीं, कांग्रेस ने ट्विटर पर लिखा था, 'सावरकर समझा क्या... नाम- राहुल गांधी है।' पूरी खबर यहां पढ़ें...